KIRJALLINEN KYSYMYS E-1444/03 esittäjä(t): Francesco Rutelli (ELDR), Mariotto Segni (UEN), Graham Watson (ELDR),Enrique Barón Crespo (PSE), Daniel Cohn-Bendit (Verts/ALE), Monica Frassoni (Verts/ALE),Francis Wurtz (GUE/NGL), Teresa Almeida Garrett (PPE-DE), Guido Bodrato (PPE-DE),Luciano Caveri (ELDR), Luigi Cocilovo (PPE-DE), Armando Cossutta (GUE/NGL),Paolo Costa (ELDR), Luigi De Mita (PPE-DE), Giuseppe Di Lello Finuoli (GUE/NGL),Antonio Di Pietro (ELDR), Carlo Fatuzzo (PPE-DE), Fernando Fernández Martín (PPE-DE),Marco Formentini (ELDR), Fiorella Ghilardotti (PSE), Florence Kuntz (EDD),Franco Maríni (PPE-DE), Mario Mastella (PPE-DE), Reinhold Messner (Verts/ALE),Luisa Morgantini (GUE/NGL), Pasqualina Napoletano (PSE), Giorgio Napolitano (PSE),Juan Ojeda Sanz (PPE-DE), Elena Paciotti (PSE), Giuseppe Pisicchio (PPE-DE),Giovanni Pittella (PSE), José Pomés Ruiz (PPE-DE), Giovanni Procacci (ELDR),Giorgio Ruffolo (PSE), Guido Sacconi (PSE), Luciana Sbarbati (ELDR),Bruno Trentin (PSE) ja Gianni Vattimo (PSE) komissiolle. Tiedonvälityksen vapaus ja moniarvoisuus.



Virallinen lehti nro 280 E , 21/11/2003 s. 0144 - 0145



KIRJALLINEN KYSYMYS E-1444/03 esittäjä(t): Francesco Rutelli (ELDR), Mariotto Segni (UEN), Graham Watson (ELDR),Enrique Barón Crespo (PSE), Daniel Cohn-Bendit (Verts/ALE), Monica Frassoni (Verts/ALE),Francis Wurtz (GUE/NGL), Teresa Almeida Garrett (PPE-DE), Guido Bodrato (PPE-DE),Luciano Caveri (ELDR), Luigi Cocilovo (PPE-DE), Armando Cossutta (GUE/NGL),Paolo Costa (ELDR), Luigi De Mita (PPE-DE), Giuseppe Di Lello Finuoli (GUE/NGL),Antonio Di Pietro (ELDR), Carlo Fatuzzo (PPE-DE), Fernando Fernández Martín (PPE-DE),Marco Formentini (ELDR), Fiorella Ghilardotti (PSE), Florence Kuntz (EDD),Franco Maríni (PPE-DE), Mario Mastella (PPE-DE), Reinhold Messner (Verts/ALE),Luisa Morgantini (GUE/NGL), Pasqualina Napoletano (PSE), Giorgio Napolitano (PSE),Juan Ojeda Sanz (PPE-DE), Elena Paciotti (PSE), Giuseppe Pisicchio (PPE-DE),Giovanni Pittella (PSE), José Pomés Ruiz (PPE-DE), Giovanni Procacci (ELDR),Giorgio Ruffolo (PSE), Guido Sacconi (PSE), Luciana Sbarbati (ELDR),Bruno Trentin (PSE) ja Gianni Vattimo (PSE) komissiolle (24. huhtikuuta 2003) Aihe: Tiedonvälityksen vapaus ja moniarvoisuus - Vapaa tiedonsaantioikeus on keskeisen tärkeä tekijä Euroopan unionin perustana olevan kansanvallan periaatteen turvaamisessa (Euroopan unionista tehdyn sopimuksen 6 artiklan 1 kohta), ja myös laajentumista silmällä pitäen on tarpeen määritellä siihen liittyvät oikeudelliset takuut, joilla voitaisiin suojella kaikkia unionin kansalaisia ja joilla rajoitettaisiin oikeudellisten tai tosiasiallisten monopolien muodostumista. - Tiedonvälitysalan erityislaatuisuus oikeuttaa erityisen suojelun, ja kansainvälisten neuvottelujen (Doha) puitteissa sekä unionin sisäisen oikeuden ollessa kyseessä on seurattava taloudellisten indikaattorien käyttämisen lisäksi myös ihmisoikeuksien kunnioittamista (Euroopan parlamentin 15. tammikuuta 2003 antaman päätöslauselman 58 kohta). - On tärkeää varmistaa, että tiedotusvälineet kunnioittavat tiedon moniarvoisuutta ja paikkansapitävyyttä varsinkin silloin, kun niillä on julkisten palvelujen tarjoajan rooli. - On tarpeen ratkaista Euroopan parlamentin 15. tammikuuta 2003 antamassa päätöslauselmassa käsitellyt ongelmat. - Lisäksi Euroopan neuvosto tukee kyseistä kantaa ja katsoo, että Italiassa mahdolliset eturistiriidat uhkaavat tiedotusvälineiden moniarvoisuutta, ja jollei selkeitä turvaamistoimia toteuteta, ne toimivat huonona esimerkkinä nuorille demokratioille (28. tammikuuta 2003 annetun suosituksen n:o 1589 12 kohta). - Euroopan unionista tehdyn sopimuksen 7 artiklan 1 kohdassa määrätty menettely, joka tuli voimaan 1. helmikuuta 2003, koskee myös vapaan tiedonsaantioikeuden turvaamista, sillä se kuuluu Euroopan unionista tehdyn sopimuksen 6 artiklassa tarkoitettuihin perusoikeuksiin.Voiko komissio näin ollen ilmoittaa, 1. milloin se aikoo esitellä tiedonannon tiedotusvälineiden moniarvoisuuden tilasta Euroopan unionissa ja direktiivin niiden moniarvoisuuden turvaamiseksi, kuten Euroopan parlamentin 20. marraskuuta 2002 antamassa päätöslauselmassa pyydettiin; 2. milloin se aikoo antaa Eurooppa-valmistelukunnan käsiteltäväksi ehdotuksen oikeusperustaksi tiedotusvälineiden moniarvoisuuden ja vapauden periaatteen turvaamiseksi unionin tulevassa perustuslaissa, kuten Euroopan parlamentin 20. marraskuuta 2002 antamassa päätöslauselmassa pyydettiin? Frits Bolkesteinin komission puolesta antama vastaus (7. heinäkuuta 2003) Komissio voi vain toistaa kantansa, jonka se on jo lähettänyt Euroopan parlamentille (2. toukokuuta 2003 päivätty Loyola de Palacion kirje Michel Rocardille) 20. marraskuuta 2002 annetun päätöslauselman seurannan osalta. Komissio ei siis aio ryhtyä toimenpiteisiin parlamentin päätöslauselman perusteella, sillä moniarvoisuutta käsitellään siinä demokraattisena ja institutionaalisena arvona kunkin jäsenvaltion sisällä ja esitetään toivomus vapaiden ja monimuotoisten tiedotusvälineiden säilymisestä jäsenvaltioissa. Nykyisillä yhteisön välineillä, joiden oikeusperustana on Rooman sopimus, pyritään varmistamaan tietty taloudellinen tasapaino talouden toimijoiden välillä. Välineet vaikuttavat siten suoraan tiedotusvälineisiin talouden toimijoina, mutta eivät vaikuta lainkaan tai vaikuttavat niihin hyvin epäsuorasti yleisölle suunnatun tiedon välittäjinä. Näin ollen komissiolla ei ole oikeudellisia välineitä, jotka mahdollistaisivat arvoisien parlamentin jäsenten esille tuomien ongelmien ottamisen käsiteltäviksi. Komissio on tukenut Euroopan unionin perusoikeuskirjan sisällyttämistä laadittavaan perustuslailliseen sopimukseen. Perusoikeuskirjan 11 artiklan 2 kohdassa esitetään selkeästi periaate, jonka mukaan tiedotusvälineiden vapautta ja moniarvoisuutta kunnioitetaan. Tämä vaatimus on otettu huomioon, ja sisällyttäminen kuuluu valmistelukunnan työn tuloksiin. Lopuksi komissio muistuttaa, että 21. toukokuuta 2003 hyväksytyssä vihreässä kirjassa yleishyödyllisistä palveluista otetaan muiden muassa esille moniarvoisuuden suojelu ja esitetään kysymys, olisiko harkittava mahdollisuutta toteuttaa konkreettisia toimenpiteitä moniarvoisuuden suojelemiseksi yhteisön tasolla ja mitkä toimenpiteet olisivat mahdollisia. Kaikkia asiasta kiinnostuneita pyydetään toimittamaan kannanottonsa 15. syyskuuta 2003 mennessä.